MUNICIPIUL SATU MARE

CABINET PRIMAR

Nr. 48508/20.08.2026
Kereskényi Gábor, Primar al Municipiului Satu Mare,

În temeiul prevederilor art. 136 alin.(1) din Ordonanța de Urgență a Guvernului nr.57/2019 privind Codul administrativ, îmi exprim inițiativa în promovarea unui proiect de hotărâre având ca obiect ”însușirea și aprobarea documentației cadastrale de alipire a unor imobile-teren situate în Municipiul Satu Mare, Piața Romană”, în susținerea căruia formulez prezentul,

                                      REFERAT DE APROBARE

Având în vedere faptul că termenul de finalizare a proiectului „Muzeul Industrializării forțate și al dezrădăcinării – Satu Mare”, finanțat prin Planul Național de Redresare și Reziliență – Pilonul IV – Coeziunea socială și teritorială, Componenta C11 – Turism și cultură, Investiția I2 – Modernizarea/crearea de muzee și memoriale, este data de 31.08.2026, se impune realizarea demersurilor necesare în vederea înscrierii în cartea funciară a obiectivului de investiții.

În vederea respectării prevederilor Regulamentului de recepție și înscriere în evidențele de cadastru și carte funciară, aprobat prin Ordinul nr. 600/2023, cu modificările și completările ulterioare, și ținând cont de faptul că obiectivul de investiții este edificat pe două imobile teren, care au limite comune și date cadastrale distincte, este necesară alipirea acestora.

· Imobilele care urmează să fie alipite sunt:

· imobilul înscris în CF nr. 188929 Satu Mare, cu nr. cadastral 188929, situat în municipiul Satu Mare, Piața Romană, în suprafață de 1.117 mp;

· imobilul înscris în CF nr. 193879 Satu Mare, cu nr. cadastral 193879, situat în municipiul Satu Mare, Piața Romană, în suprafață de 4.045 mp.

Prin alipirea imobilelor menționate mai sus se va forma un corp de proprietate nou, în suprafață totală de 5.162 mp, aflat în proprietatea publică a Municipiului Satu Mare.

Având în vedere cele prezentate, faptul că sunt îndeplinite condițiile legale pentru realizarea operațiunii de alipire și ținând seama de prevederile art. 129 alin. (2) lit. c) din O.U.G. nr. 57/2019 privind Codul administrativ, cu modificările și completările ulterioare, potrivit cărora consiliul local exercită atribuții privind administrarea domeniului public și privat al municipiului, propun spre analiză și aprobare Consiliului Local al Municipiului Satu Mare prezentul proiect de hotărâre, în forma prezentată de executiv.
                                INIȚIATOR PROIECT,

                                           PRIMAR

                                      Kereskényi Gábor

